สวัสดีค่ะ เมื่อวันอาทิตย์ ที่ผ่านมา หนูมีอาการเครียด รู้สึกถูกกดดัน จนเผลอทำร้ายตัวเอง ด้วยการตบหน้า ตบตี หลังมือตัวเอง จนช้ำ กรี๊ดจนสุดเสียง ตอนไม่มีสติ ไม่มีความรู้สึกเจ็บอะไร จนเวลาผ่านไป เริ่มตั้งสติได้ เริ่มเจ็บปวด และรู้สึกไม่สบายใจ กับ การกระทำของตัวเอง แบบนี้ อันตรายไหมคะ ต้องพบจิตแพทย์ไหมคะ
สวัสดีค่ะ jiraอาการเครียด รู้สึกถูกกดดัน จนทำให้มีพฤติกรรมอยากจะทำร้ายตนเองดังกล่าวมานั้น อาจจะเกิดจาก การมีภาวะซึมเศร้า โรคซึมเศร้า การเปลี่ยนแปลงทางอารมณ์หรือบุคลิกภาพไปอย่างรุนแรง หากเป็นความเครียดในคนปกติทั่วไป อาจจะมีความรู้สึกว่าเครียดได้ แต่ไม่ควรมีพฤติกรรมการทำร้ายตนเองตามมาหากมีพฤติกรรมการทำร้ายตนเองร่วมด้วยดังกล่าวมานั้น แนะนำการรีบไปพบแพทย์เพื่อประเมินสุขภาพจิตโดยเร็ว โดยดีที่สุดก็ควรจะเป็นจิตแพทย์ และในเบื้องต้นสามารถพูดคุยระบายปัญหา บอกสิ่งที่เกิดขึ้นกับผู้ที่ไว้ใจได้ เพื่อช่วยกันหาทางแก้ไข และไม่ควรอยู่คนเดียวลำพัง เก็บอาวุธหรือของมีคมให้อยู่ห่างจากตัวเอาไว้ หาสิ่งที่ชอบทำเพื่อเบี่ยงเบนความสนใจจากเรื่องที่ทำให้มีอารมณ์เครียดหรือกดดัน